text: At dansa er heilsugott, bæði fyri likam og sál, og dansur er eisini frásøga og mentan. Hetta siga tær báðar Christina Joseph og Christina Cacosta úr USA, ið komandi dagarnar fara á útoyggj at dansa, skifta um vitan um dans og rørslur, fólkadans og føroyska dansin, við vón um at hetta kann geva íblástur, skapa sambond, netverk og eina hugnaliga løtu saman í oynni.
text: #000001
text: Tiltøkini verða í Skúgvi, fríggjadagin 21. juli, í Svínoy 24. juli og á Húsum 27. juli.
text: #000003
text: Eftir áheitan frá fyriskiparunum av dansi-verkætlanini, játtaði Útoyggjafelagið at verða partur av tiltakinum. Føroyskur dansur og fólkadansur hevur sterkar røtur á útoyggj, og tey ungu eru eins væl umboðað sum tey eldru. At skifta um vitan og at fáa íblástur frá øðrum mentanum, er altíð ein kelda til økta vitan, áhuga og trivnað í lokalsamfelagnum, og hesum vil felagið stuðla.
text: #000006